བཅོ་བརྒྱད། རྗེ་བཙུན་བླ་མ་ཡེ་ཤེས་བསྟན་འཛིན་
དབང་རྒྱལ་གྱི་ཞབས་བརྟན་གསོལ་འདེབས།
༄༅།། རྒྱལ་ཀུན་ཡེ་ཤེས་གཅིག་བསྡུས་འཇམ་དཔལ་དབྱངས།། དུས་མཐར་ཐུབ་
བསྟན་འཛིན་སྐྱོང་སྤེལ་སླད་དུ།། གསུམ་ལྡན་མཁས་པའི་དབང་པོའི་རྣམ་རོལ་བ།། ཟླ་
བྲལ་རྒྱལ་བའི་སྲས་པོར་གསོལ་བ་འདེབས།། མགོན་ཁྱོད་གདོང་ལྔས་བཏེགས་པའི་ཁྲི་
འཕང་རྩེར།། ཞབས་ཟུང་གཡོ་བ་མེད་པར་ལེགས་བཀོད་ནས།། རྒྱལ་བ་ཚེ་མཐའ་ཡས་
པའི་ངོ་བོ་རུ། ། བསྐལ་བ་རྒྱ་མཚོའི་བར་དུ་བཞུགས་གྱུར་ཅིག། ཕུན་ཚོགས་བྱམས་བརྩེའི་
ལྷ་ལམ་ངོས་ཡངས་པོར།། དྲི་བྲལ་མཁྱེན་པའི་ཆུ་འཛིན་འཁྲིགས་པ་ལས། ཟབ་རྒྱས་
གདམས་པའི་སྦྲང་ཆར་འཇོ་བ་ཡིས།། སྨིན་གྲོལ་ཆོས་ཀྱི་དགའ་ཚལ་རྒྱས་གྱུར་ཅིག། རྣམ་
འདྲེན་ཤཱཀྱ་སེངྒེའི་སྤྱན་སྔ་རུ།། བསྟན་པ་སྲུངས་པར་(བསྲུང་བར་)ཞལ་གྱིས་བཞེས་པ་
ཡི། མཐུ་ལྡན་དམ་ཅན་རྒྱ་མཚོའི་ཚོགས་རྣམས་ཀྱིས།། ལེགས་མཛད་ཕྱོགས་བཅུར་
རྒྱས་པའི་འཕྲིན་ ་ལས་མཚོ
ཛོད། མདོར་ན་མགོན་(༡༧ན)ཁྱོད་བསྐལ་བརྒྱར་ཞབས་བརྟན་
ཅིང༌།། མཛད་འཕྲིན་མི་ཉམས་དབྱར་མཚོ་ལྟར་འཕེལ་ཏེ། རྣམ་དཀར་དོན་གཉིས་ལྷུན་
གྱིས་འགྲུབ་པ་ཡི།། དགེ་ལེགས་སྣང་བས་ས་གསུམ་ཁྱབ་པར་ཤོག།
ཅེས་རྗེ་བཙུན་བླ་མ་ཡེ་ཤེས་བསྟན་འཛིན་དབང་རྒྱལ་གྱི་ཞབས་བརྟན་གསོལ་འདེབས་འདི་ནི་
བསྟན་པའི་རྒྱལ་མཚན་དང་རིན་ཆེན་བཟང་བོ་གཉིས་ཀྱིས་དངུལ་སྲང་བཅུ་དང་ལྷ་རྫས་བཅས་བསྐུལ་
ངོར། ༧ རྒྱལ་མཁན་སྐྱེ་མིང་བ་སྐལ་བཟང་བསྟན་པ་རབ་རྒྱས་ཀྱིས་རང་ལོ་བཅུ་དྲུག་གི་ཧོར་ཟླ་གཉིས་
པའི་ཚེ་བཅུ་གཅིག་ལ་གཟིམ་ཆུང་བདེ་ལྡན་ཆོས་ཀྱི་ཕོ་བྲང་ནས་ཐོལ་བྱུང་དུ་སྨྲས་པའོ། །།
- 148-

༄༅།། བཀའ་དྲིན་མཚུངས་མེད་སྐྱབས་མགོན་རྡོ་རྗེ་འཆང་
ལ་བརྟེན་པའི་བླ་མའི་རྣལ་འབྱོར་
ཙཱ་བྱ་བ་སོགས་བཞུགས་སོ།།